CELEX: 62021TN0665
Language: sl
Date: 2021-10-18 00:00:00
Title: Zadeva T-665/21: Tožba, vložena 18. oktobra 2021 – Civitta Eesti/Komisija

6.12.2021   
            
            
               SL
            
            
               Uradni list Evropske unije
            
            
               C 490/51
            
         
      Tožba, vložena 18. oktobra 2021 – Civitta Eesti/Komisija
      (Zadeva T-665/21)
      (2021/C 490/62)
      Jezik postopka: angleščina
      
         Stranki
      
      
         Tožeča stranka: Civitta Eesti AS (Tartu, Estonija) (zastopnik: C. Ginter, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  sklep tožene stranke z dne 12. oktobra 2021 (1) o zavrnitvi ponudbe tožeče stranke v postopku za oddajo javnega naročila MOVE/2020/OP/0008 „Pravna, socialno-ekonomska in tehnična pomoč na področju energetike, mobilnosti in prometa“, lot 5: „dejavnosti socialno-ekonomske pomoči na področju mobilnosti in prometa“ razglasi za ničen;
               
            
                  —
               
               
                  za ničen razglasi vsak poznejši, nameravan ali povezan ukrep, vključno s še neznanimi ukrepi, ki jih je tožena stranka sprejela v lotu 5 zgoraj navedenega postopka za oddajo javnega naročila, zlasti pa poročila o oceni ponudb in kakršno koli pogodbo, sklenjeno z izbranim ponudnikom, ter
               
            
                  —
               
               
                  toženi stranki naloži plačilo stroškov.
               
            
         Tožbena razloga in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: tožena stranka je s tem, da je zavrnila ponudbo tožeče stranke, storila očitno napako pri presoji in tako kršila člen 168(6) Uredbe (EU, Euratom) 2018/1046. (2)
                  
               
            
                  2.
               
               
                  Drugi tožbeni razlog: tožena stranka je s tem, da je zavrnila ponudbo tožeče stranke in da ni upoštevala njenih pojasnil glede obstoja in celovitosti njene tehnične ponudbe, kršila člen 41 Listine Evropske unije o temeljnih pravicah.
               
            
         (1)  Kakor je bila tožeča stranka o njem obveščena z dopisom tožene stranke št. Ares (2021) 6214855 z dne 12. oktobra 2021.
      
         (2)  Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL 2018, L 193, str. 1).